**Brayden Schenn** (s. 22. elokuuta 1991 Saskatoon, Saskatchewan, Kanada) on kanadalainen jääkiekkoilija, joka edustaa NHL:ssä pelaavaa St. Louis Bluesia. Hän toimii joukkueen kapteenina.

Schenniä pidetään kokonaisvaltaisena hyökkääjänä, joka on kaukalossa johtajatyyppi ja häntä on verrattu Los Angeles Kingsin Mike Richardsiin. Los Angeles Kingsin toimitusjohtaja Dean Lombardi kommetoi Schennistä:

> »Jos joltain pelaajalta löytyy niin suuri tahdonvoima kuin Brayden Schenniltä, hänellä on avaimet suuriin saavutuksiin. Brayden on kuin valmentaja. Hän tietää, mitä NHL-tasolla pärjäämiseen vaaditaan. Eikä hän pelkää työntekoa.» 
> 
>

Ura
---

Schenn aloitti WHL:ssä Brandon Wheat Kingsin joukkueessa vuonna 2007. Hän voitti siellä tulokaskaudellaan 2007–2008 WHL:n tulokkaiden pistepörssin tehoilla 28+43=71 ja palkittiin myös vuoden tulokkaana Jim Piggott Memorial Trophyllä. Schenn voitti lisäksi myös Wheat Kingsin sisäisen pistepörssin. Kaudella 2008–2009 hän oli tehoilla 32+56=88 jälleen joukkueensa paras pistemies. Schenn teki kevään 2009 pudotuspeleissä tehot 8+10=18, joilla hän jakoi Wheat Kingsin sisäisen pistepörssin voiton Scott Glennien kanssa. Runkosarjan pistepörssissä seitsemänneksi sijoittunut Schenn valittiin kauden päätteeksi WHL:n itäisen konferenssin toiseen tähdistökentälliseen. Los Angeles Kings varasi Schennin kesällä 2009 varaustilaisuuden viidentenä pelaajana.

Kaudella 2009–2010 Schenn paransi jälleen tehojaan ja teki 59 runkosarjaottelussa tehot 34+65=99. Hän toimi Brandon Wheat Kingsin kapteenina. Schenn jakoi joukkueen sisäisen pistepörssin voiton Matt Calvertin kanssa ja he sijoittuivat WHL:n pistepörssissä neljänneksi. Schenn kuitenkin voitti yksin Whaet Kingsin syöttöpörssin ja kevään 2010 pudotuspeleissä hän voitti tehoilla 8+11=19 joukkueen sisäisen piste- ja syöttöpörssin. Itäisen konferenssin voittajajoukkueena Wheat Kings pääsi kauden päätteeksi taistelemaan Memorial Cupin voitosta. Schenn oli turnauksessa tehoilla 1+5=6 joukkueen toiseksi paras pistemies Toni Rajalan jälkeen. Hänet valittiin kauden päätteeksi WHL:n itäisen konferenssin ensimmäiseen tähdistökentälliseen.

Schenn kävi pikakomennuksella NHL:ssä 26. marraskuuta 2009, jolloin hän pelasi Vancouver Canucksia vastaan, mutta visiitti jäi yhden ottelun mittaiseksi ja Schenn palasi kehittymään vielä WHL:ään. Kings hävisi ottelun 4–1. Ottelussa samassa ketjussa Aleksandr Frolovin ja Dustin Brownin kanssa pelannut Schenn pelasi 12 minuuttia ja 31 sekuntia. Hänelle merkittiin tilastoihin myös teholukema –1. Schenn teki maaliskuussa 2010 kolmivuotisen tulokassopimuksen Los Angeles Kingsin kanssa.

Kauden 2010–2011 Schenn aloitti Los Angeles Kingsin organisaatiossa. Hän pelasi syksyn aikana kahdeksan NHL-ottelua tehoin 0+2=2. Schenn pelasi myös seitsemän ottelua Kingsin farmijoukkueessa, AHL-joukkue Manchester Monarchsissa, jossa hän teki tehot 3+4=7. Joulukuussa 2010 Schenn lähetettiin takaisin WHL:ään ja Brandon Wheat Kingsiin. Kahden siellä pelatun ottelun jälkeen hänet kaupattiin Saskatoon Bladesiin tammikuussa 2011. Schenn valittiin kauden päätteeksi WHL:n itäisen konferenssin toiseen tähdistökentälliseen. Schenn pelasi WHL:ssä 29 ottelua ja teki niissä peräti 58 pistettä. Kauden jälkeen hän siirtyi Kingistä Philadelphia Flyersin organisaatioon. Kaupassa Kings sai Mike Richardsin ja Flyersiin siirtyi Schennin lisäksi Wayne Simmonds ja toisen kierroksen varausoikeus vuoden 2012 varaustilaisuuteen.

Lokakuussa 2019 Schenn teki kahdeksan vuoden jatkosopimuksen St. Louis Bluesin kanssa, jossa oli voittanut Stanley Cupin kaudella 2018-2019. Schenn siirtyi Bluesiin kesäkuussa 2017 vaihdossa Jori Lehterään ja varausvuoroon vuoden 2018 varaustilaisuuden ensimmäisellä kierroksella.0

Ennen kauden 2023-2024 alkua Blues nimesi Schennin kapteenikseen.

Maajoukkue
----------

Schenn pelasi keväällä 2008 alle 18-vuotiaiden MM-kilpailuissa ja voitti kultaa. Samana vuonna hän voitti kultaa 17-vuotiaiden Wolrd Hockey Challengessa.

Schenn voitti alle 20-vuotiaiden MM-hopeaa vuosina 2010 ja 2011. Jälkimmäisessä turnauksessa Kanadan varakapteeni valittiin arvokkaimmaksi pelaajaksi, parhaaksi hyökkääjäksi sekä tähdistökentälliseen. Schenn voitti turnauksen piste-, maali- ja syöttöpörssin tehoilla 8+10=18. Hän teki peräti seitsemän pistettä enemmän kuin pistepörssissä toisella sijalla olleet Venäjän Jevgeni Kuznetsov ja Vladimir Tarasenko. Schennin tehot olivat myös Kanadan alle 20-vuotiaiden maajoukkueen kaikkien aikojen yhden turnauksen piste-ennätys, jonka hän jakaa vuoden 1977 turnauksessa tehot 10+8=18 tehneen Dale McCourtin kanssa. Joukkueen kaikkien aikojen pistepörssissä Schenn on tehoilla 10+16=26 toinen Jordan Eberlen kanssa. Heidän edellään on vain Eric Lindros tehoilla 12+19=31.

Schenn kuului maailmanmestaruuden voittaneeseen Kanadan joukkueeseen Tšekissä 2015. Hän pelasi turnauksessa kaksi ottelua.

Muuta
-----

Schennin isoveli Luke on myös jääkiekkoilija.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Saskatoon Contacts | SMHL | 41 | 27 | 43 | 70 | 63 | – | – | – | – | – |
| 2007–2008 | Brandon Wheat Kings | WHL | 66 | 28 | 43 | 71 | 48 | 6 | 2 | 1 | 3 | 14 |
| 2008–2009 | Brandon Wheat Kings | WHL | 70 | 32 | 56 | 88 | 82 | 12 | 8 | 10 | 18 | 12 | Kakkostähdistö |
| 2009–2010 | Brandon Wheat Kings | WHL | 59 | 34 | 65 | 99 | 55 | 15 | 8 | 11 | 19 | 2 | Ykköstähdistö |  |  |  |  |  | JMM | 6 | 2 | 6 | 8 | 4 |
|  | Los Angeles Kings | NHL | 1 | 0 | 0 | 0 | 0 | – | – | – | – | – |
| 2010–2011 | Brandon Wheat Kings | WHL | 2 | 1 | 3 | 4 | 2 | – | – | – | – | – |  |  |  |  |  |  | JMM | 7 | 8 | 10 | 18 | 0 | Ykköstähdistö |
|  | Saskatoon Blades | WHL | 27 | 21 | 32 | 53 | 23 | 10 | 6 | 5 | 11 | 14 | Kakkostähdistö |
|  | Manchester Monarchs | AHL | 7 | 3 | 4 | 7 | 4 | – | – | – | – | – |
|  | Los Angeles Kings | NHL | 8 | 0 | 2 | 2 | 0 | – | – | – | – | – |
| 2011–2012 | Philadelphia Flyers | NHL | 54 | 12 | 6 | 18 | 34 | 11 | 3 | 6 | 9 | 8 |
|  | Adirondack Phantoms | AHL | 7 | 6 | 5 | 11 | 4 | – | – | – | – | – |
| 2012–2013 | Philadelphia Flyers | NHL | 47 | 8 | 18 | 26 | 24 | – | – | – | – | – |
|  | Adirondack Phantoms | AHL | 33 | 13 | 20 | 33 | 15 | – | – | – | – | – |
| 2013–2014 | Philadelphia Flyers | NHL | 82 | 20 | 21 | 41 | 54 | 7 | 0 | 3 | 3 | 8 |  |  |  |  |  |  | MM | 8 | 3 | 1 | 4 | 0 |
| 2014–2015 | Philadelphia Flyers | NHL | 82 | 18 | 29 | 47 | 34 | – | – | – | – | – |  |  |  |  |  |  | MM | 2 | 1 | 0 | 1 | 0 |
| 2015–2016 | Philadelphia Flyers | NHL | 80 | 26 | 33 | 59 | 33 | 6 | 0 | 2 | 2 | 7 |
| 2016–2017 | Philadelphia Flyers | NHL | 79 | 25 | 30 | 55 | 38 | – | – | – | – | – |  |  |  |  |  |  | MM | 10 | 1 | 0 | 1 | 2 |
| 2017–2018 | St. Louis Blues | NHL | 82 | 28 | 42 | 70 | 56 | – | – | – | – | – |  |  |  |  |  |  | MM | 10 | 2 | 3 | 5 | 0 |
| 2018–2019 | St. Louis Blues | NHL | 72 | 17 | 37 | 54 | 40 | 26 | 5 | 7 | 12 | 14 |
| 2019–2020 | St. Louis Blues | NHL | 71 | 25 | 33 | 58 | 44 | 9 | 2 | 3 | 5 | 6 |
| 2020–2021 | St. Louis Blues | NHL | 56 | 16 | 20 | 36 | 35 | 4 | 1 | 0 | 1 | 9 |
| 2021–2022 | St. Louis Blues | NHL | 62 | 24 | 34 | 58 | 33 | 12 | 0 | 8 | 8 | 14 |
| 2022–2023 | St. Louis Blues | NHL | 82 | 21 | 44 | 65 | 50 | – | – | – | – | – |
| 14 kautta | yhteensä | NHL | 858 | 240 | 349 | 589 | 475 | 75 | 11 | 29 | 40 | 66 |

Lähteet
-------

* Brayden Schenn The Internet Hockey Databasessa (englanniksi)
* Brayden Schenn Legends of Hockey -sivustolla (englanniksi)
* Brayden Schenn *Elite Prospects*. Everysport Media Group AB.  (englanniksi)

### Viitteet

1. ↑  Mock-draftin ensimmäinen osa  24.6.2009. Jatkoaika.com. Viitattu 6.1.2010.
2. ↑  Schenn To Kings, Loktionov to IR  26.11.2009. kings.nhl.com. Viitattu 6.1.2010. (englanniksi)
3. ↑  Taking Note:Schenn update *gdrinnan.blogspot.com*.  27.11.2009. Viitattu 6.1.2010. (englanniksi)
4. ↑  Helene Elliott: Kings sending Brayden Schenn back to junior team  2.12.2010. Los Angeles Times. Viitattu 11.12.2010. (englanniksi)
5. ↑  WHL Transactions  10.1.2011. WHL Network.  Arkistoitu 20.3.2011. Viitattu 25.3.2011. (englanniksi)
6. ↑  Kimelman, Adam: Thursday's flurry of moves remakes the Flyers *NHL.com*.  23.6.2011. National Hockey League. Viitattu 24.6.2011. (englanniksi)
7. ↑
8. ↑
9. ↑

Aiheesta muualla
----------------

* Kuvia tai muita tiedostoja aiheesta **Brayden Schenn** Wikimedia Commonsissa

Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (**C**)  |
29 MacKinnon |
30 Johnson |
31 Pickard |
44 Vlasic (**A**) |
53 Skinner |
55 Scheifele |
71 Killorn |
90 O’Reilly (**A**) |
Valmentaja Cooper

Kanadan joukkue – Jääkiekon MM-kilpailut 2018
1 DiPietro |
3 Edmundson |
5 Ekblad |
6 Pulock |
7 Eberle |
8 Turris |
10 Schenn (**A**) |
11 Pageau |
12 Bailey |
13 Barzal |
17 Schwartz |
18 Dubois |
21 Jost |
25 Nurse |
27 Murray |
30 McElhinney |
35 Kuemper |
44 Vlasic |
52 Chabot |
53 Horvat |
55 Parayko |
72 Beauvillier |
90 O’Reilly (**A**) |
93 Nugent-Hopkins |
97 McDavid (**C**) |
Valmentaja Bill Peters